ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Μαΐου 1995 για τη σύναψη συμφωνίας υπό τη μορφή ανταλλαγής επιστολών μεταξύ Ευρωπαϊκής Κοινότητας και των Μπαρμπάντος, του Μπελίζ, της Δημοκρατίας του Κογκό, των Φίτζι, της Συνεργατικής Δημοκρατίας της Γουιάνας, της Δημοκρατίας της Cτte d'Ivoire της Ιαμαϊκής, της Δημοκρατίας της Κένυα, της Δημοκρατίας της Μαδαγασκάρης, της Δημοκρατίας του Μαλάουι, της Δημοκρατίας του Μαυρικίου, της Δημοκρατίας της Ουγκάντα, της Δημοκρατίας του Σουρινάμ, του Αγίου Χριστόφορου και Νέβις, του Βασιλείου της Σουαζιλάνδης, της Ηνωμένης Δημοκρατίας της Τανζανίας, της Δημοκρατίας του Τρινιδάδ και Τομπάγκο, της Δημοκρατίας της Ζάμπια και της Δημοκρατίας της Ζιμπάμπουε για την προσχώρηση της Δημοκρατίας της Ζάμπια στο πρωτόκολλο αριθ. 8 για τη ζάχαρη ΑΚΕ, που είναι προσαρτημένο στην τέταρτη σύμβαση ΑΚΕ-ΕΟΚ (95/185/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2 πρώτη φράση,

την πρόταση της Επιτροπής,

Εκτιμώντας:

ότι η κοινή δήλωση που προσαρτάται στο πρωτόκολλο αριθ. 8 για τη ζάχαρη ΑΚΕ της τέταρτης συμφωνίας ΑΚΕ-ΕΟΚ (1) προβλέπει ότι εξετάζεται κάθε αίτηση προερχομένη από κράτος ΑΚΕ, συμβαλλόμενο μεν μέρος της σύμβασης, αλλά μη ειδικά αναφερόμενο στο πρωτόκολλο αυτό, το οποίο επιθυμεί να συμμετέχει στις διατάξεις του 7

ότι η Δημοκρατία της Ζάμπια είναι κράτος ΑΚΕ, συμβαλλόμενο μέρος της εν λόγω σύμβασης, και έχει ζητήσει να συμμετάσχει στις διατάξεις του εν λόγω πρωτοκόλλου 7

ότι τα ενδιαφερόμενα κράτη ΑΚΕ, με επιστολή της 14ης Νοεμβρίου 1989, έχουν δηλώσει τη σύμφωνη γνώμη τους για την προσχώρηση της Ζάμπια στο εν λόγω πρωτόκολλο 7

ότι ενδείκνυται να εγκριθεί συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας, των κρατών που αναφέρονται στο εν λόγω πρωτόκολλο και της Δημοκρατίας της Ζάμπια για την προσχώρηση της τελευταίας αυτής χώρας στο εν λόγω πρωτόκολλο,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και των Μπαρμπάντος, του Μπελίζ, της Δημοκρατίας του Κογκό, των Φίτζι, της Συνεργατικής Δημοκρατίας της Γουιάνας, της Δημοκρατίας της Cτte d'Ivoire της Ιαμαϊκής, της Δημοκρατίας της Κένυα, της Δημοκρατίας της Μαδαγασκάρης, της Δημοκρατίας του Μαλάουι, της Δημοκρατίας του Μαυρικίου, της Δημοκρατίας της Ουγκάντα, της Δημοκρατίας του Σουρινάμ, του Αγίου Χριστόφορου και Νέβις, του Βασιλείου της Σουαζιλάνδης, της Ηνωμένης Δημοκρατίας της Τανζανίας, της Δημοκρατίας του Τρινιδάδ και Τομπάγκο, της Δημοκρατίας της Ζάμπια και της Δημοκρατίας της Ζιμπάμπουε για την προσχώρηση της Δημοκρατίας της Ζάμπια στο πρωτόκολλο αριθ. 8 για τη ζάχαρη ΑΚΕ, που είναι προσαρτημένο στην τέταρτη σύμβαση ΑΚΕ-ΕΟΚ, από ζαχαροκάλαμο για την περίοδο παραδόσεως 1993/94, εγκρίνεται εξ ονόματος της Ευρωπαϊκής Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία που αναφέρεται στο άρθρο 1 δεσμεύοντας την Ευρωπαϊκή Κοινότητα.

Άρθρο 3

Η παρούσα απόφαση θα δημοσιευθεί στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 22 Μαΐου 1995.

Για το Συμβούλιο

Ο Πρόεδρος

A. MADELIN

(1) ΕΕ αριθ. L 229 της 17. 8. 1991, σ. 1.